CELEX: 62017CN0371
Language: da
Date: 2017-06-19 00:00:00
Title: Sag C-371/17: Anmodning om præjudiciel afgørelse indgivet af Bundesgerichtshof (Tyskland) den 19. juni 2017 — Uber BV mod Richard Leipold

25.9.2017   
            
            
               DA
            
            
               Den Europæiske Unions Tidende
            
            
               C 318/5
            
         Anmodning om præjudiciel afgørelse indgivet af Bundesgerichtshof (Tyskland) den 19. juni 2017 — Uber BV mod Richard Leipold
   (Sag C-371/17)
   (2017/C 318/08)
   Processprog: tysk
   
      Den forelæggende ret
   
   Bundesgerichtshof
   
      Parter i hovedsagen
   
   
      Sagsøger: Uber BV
   
      Sagsøgt: Richard Leipold
   
      Præjudicielle spørgsmål
   
   
               1)
            
            
               Udfører en virksomhed, der i samarbejde med biludlejningsfirmaer, som har tilladelse til personbefordring, stiller en smartphone-applikation til rådighed, via hvilken brugerne kan bestille udlejningsbiler med chauffør, selv en tjenesteydelse på trafikområdet som omhandlet i artikel 58, stk. 1, TEUF og artikel 2, stk. 2, litra d), i direktiv 2006/123 (1), når denne virksomheds organisatoriske ydelser er tæt knyttet til befordringsydelsen, herunder når virksomheden
               
                           —
                        
                        
                           bestemmer prissætningen, afviklingen af betalingstransaktioner og befordringsvilkårene for kørselsordrer
                        
                     og
               
                           —
                        
                        
                           reklamerer for de køretøjer, som den formidler, under virksomhedens navn og med ensartede rabatkampagner?
                        
                     Såfremt Domstolen besvarer det første spørgsmål benægtende:
            
         
               2)
            
            
               Kan det på grund af målet om at bevare konkurrence- og funktionsevnen for befordring med taxa ud fra hensynet til beskyttelsen af den offentlige orden i henhold til artikel 16, stk. 1, i direktiv 2006/123 under de aktuelle befordringsforhold være begrundet at forbyde en tjenesteydelse af den i sagen omhandlede karakter?
            
         
      (1)  Europa-Parlamentets og Rådets direktiv 2006/123/EF af 12.12.2006 om tjenesteydelser i det indre marked (EUT L 376, s. 36).